Source: https://octavpelin.wordpress.com/2012/09/20/page/2/
Timestamp: 2019-12-06 20:29:46+00:00
Document Index: 17930541

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ']

20 | septembrie | 2012 | Octavpelin's Weblog | Pagină 2
GUSTAVO LIMA – BALADA BOA!
MANDINGA – ZALEILAH!
GRUPUL SENATORILOR PD-L CONTESTA DIN NOU LA CCR HOTARAREA PARLAMENTULUI DE REVOCARE A LUI VASILE BLAGA DIN FUNCTIA DE PRESEDINTE AL SENATULUI!
Grupul senatorilor PDL a depus vinerea trecută, la Curtea Constituţională, o nouă sesizare cu privire la Hotărârea Parlamentului de revocare a lui Vasile Blaga din funcţia de preşedinte al Senatului.
„Mergem pe sesizarea depusă vineri de grupul PDL de la Senat pentru că schimbarea domnului Vasile Blaga a fost împotriva oricăror regulamente. În momentul în care a fost înlocuit Mircea Geoană, solicitarea a fost făcută din partea grupului PSD. Din momentul în care s-a votat revocarea din funcţie a lui Mircea Geoană, atunci a rămas liber pentru formaţiunile politice din Senat să facă propuneri pentru ocuparea funcţiei. Revocarea din funcţie a domnului senator Blaga nu a fost legală şi din păcate a fost un abuz săvârşit”, a declarat miercuri, pentru AGERPRES, viceliderul grupului parlamentar al PDL din Senat, Toader Mocanu.
Acesta a explicat că judecătorii Curţii, care au declarat neconstituţională legea care aprobă şi modifică ordonanţa de urgenţă care stabileşte competenţele CCR, vor putea să se pronunţe şi pe hotărârile Parlamentului, inclusiv pe cea referitoare la înlocuirea în funcţie a lui Vasile Blaga.
„Prima sesizare a PDL privind ilegalitatea revocării din funcţie a lui Vasile Blaga a fost respinsă de Curte pentru că la data respectivă Curtea nu se putea pronunţa pe hotărârile Parlamentului. În momentul în care Curtea a decis că se poate pronunţa pe aceste hotărâri, ar fi legal, deşi vom crea un precedent, ca Vasile Blaga să redevină preşedintele Senatului. Aşa ar fi corect”, a mai spus acesta.
De asemenea, şi secretarul Comisiei juridice din Senat, democrat-liberalul Mircea Andrei, a declarat că ‘este firesc’ ca democrat-liberalii să conteste înlocuirea lui Vasile Blaga de la şefia Senatului, care ‘nu s-a făcut legal’.
„Nu mi se pare ceva în neregulă (ca grupul senatorilor PDL să sesizeze CCR cu privire la înlocuirea lui Vasile Blaga – n.r.) având în vedere modul în care Vasile Blaga a fost schimbat de la şefia Senatului. Nu este o poziţie chiar ilogică. Atâta timp cât schimbarea domnului Blaga nu s-a făcut legal este firesc ca grupul PDL să atace această schimbare pentru revenirea la situaţia de legalitate. Înlocuirea domnului Blaga s-a făcut cu încălcarea Regulamentului Senatului. Numai grupul care numeşte preşedintele Senatului poate să îl şi revoce”, a afirmat Andrei.
Etichete:GRUPUL ASENATORILOR PD-L CONTESTA DIN NOU REVOCAREA LUI VASILE BLAGA DIN FUNCTIA DE PRESEDINTE AL SENATULUI!
OFERTELE PENTRU PRIVATIZAREA OLTCHIM SA SE DESCHID JOI!
Oficiul Participaţiilor Statului şi Privatizării în industrie organizează joi licitaţie pentru vânzarea unui număr de 188.100.976 acţiuni, reprezentând 54,8062% din capitalul social al SC Oltchim SA.
Documentele de participare la licitaţie pot fi depuse până joi, ora 12.00, acest termen fiind termen de decădere
Plicurile cu documentele de participare la licitaţie vor fi deschise în aceeaşi zi, la ora 12.30 la sediul OPSPI.
Licitaţia cu oferta în plic urmată, dacă va fi cazul, de licitaţie cu strigare după regula licitaţiei
competitive va fi organizată la sediul OPSPI, la data de 21 septembrie 2012, ora 12.00.
Termenul iniţial de depunere a ofertelor a fost 17 septembrie, dar şeful Oficiului Participaţiilor Statului şi Privatizării în Industrie (OPSPI), Remus Vulpescu, a anunţat că procedura de selectare a investitorului pentru privatizarea combinatului Oltchim Râmnicu Vâlcea va fi amânată până în 20 septembrie.
‘O scurtă amânare este posibilă şi dorim ca în spiritul transparenţei să acordăm o scurtă amânare în procedura de selectare a ofertantului câştigător’, a arătat Vulpescu.
Această decizie a fost luată după ce Dan Diaconescu, preşedintele PP-DD, a solicitat în justiţie suspendarea privatizării. De asemenea, alte două companii interesate, între care şi gigantul rus Gazprom, au depus solicitări de amânare a procedurii de privatizare pentru Oltchim.
Dan Diaconescu a depus o cerere pentru emiterea unei ordonanţei preşedinţiale în vederea suspendării privatizării Oltchim, termenul stabilit pentru judecare fiind 24 septembrie 2012. Acesta a mai depus şi o cerere de anulare a contractului de privatizare şi de suspendare a procedurii, primul termen pentru judecarea cererii fiind stabilit de instanţă pe 7 ianuarie 2013.
Potrivit şefului OPSPI, Gazprom a solicitat amânarea cu 14 zile a termenului de deschidere a ofertelor pentru privatizarea Oltchim pentru a avea un raport complet cu privire la contestaţiile depuse în procesul de privatizare.
‘Reprezentanţii Gazprom au spus că au aflat din presă despre litigiile demarate împotriva privatizării şi au solicitat o prelungire a termenului de deschidere a ofertelor cu 14 zile începând de astăzi, pentru a avea un raport complet şi pentru a evalua noile documente’, a arătat şeful OPSPI.
De asemenea, Vulpescu a spus că, un alt participant -Pegamont România, care a cumpărat caietul de sarcini şi a formulat ofertă neangajantă, a solicitat amânarea cu 45 de zile a privatizării pentru a permite aceluiaşi grup să finalizeze negocierile cu OMV pentru cumpărarea Arpechim.
Amânarea privatizării Oltchim cu trei zile a dus la schimbarea strategiei de ofertare a societăţilor Chimcomplex şi AISA Invest, acestea anunţând că joi se vor reînscrie joi la licitaţie cu o singură ofertă îmbunătăţită.
Până în 17 septembrie 2012, reprezentanţii PCC, AISA International Cluj, Chimcomplex Borzeşti şi Dan Diaconescu şi-au exprimat intenţia de a participa la privatizarea combinatului, deşi caietul de sarcini fusese cumpărat de 13 companii.
Etichete:OFERTELE PENTRU PRIVATIZAREA OLTCHIM SA SE DESCHID JOI!
PRESEDINTELE USA BARACK OBAMA A PRIMIT-O MIERCURI PE OPOZANTA DIN MYANMAR AUNG SUU KYI IN BIROUL OVAL!
Preşedintele Statelor Unite Barack Obama a primit-o miercuri pe opozanta din Myanmar Aung San Suu Kyi în Biroul Oval al Casei Albe.
Obama şi invitata sa nu au făcut nicio declaraţie, schimbând doar câteva cuvinte în şoaptă în timp ce fotografii acreditaţi la Casa Albă imortalizau această întâlnire, prima între cei doi laureaţi ai premiului Nobel pentru Pace.
Înainte de a sosi la Casa Albă, în jurul orei 17.00 /21.00 GMT/, Aung San Suu Kyi a primit în Congres prestigioasa medalie de aur a instituţiei ce îi fusese decernată în 2008, menţionează AFP.
Obama a susţinut din 2009, anul când a venit la putere, începutul unui proces, pe atunci de neconceput, de democratizare în Myanmar /Birmania/.
Junta militară, la putere în această ţară din sud-estul Asiei timp de o jumătate de secol, a cedat locul în martie 2011 unui regim civil din foşti generali reformatori. Procesul s-a desfăşurat fără vărsare de sânge şi Myanmar şi-a schimbat faţa, în special după eliberarea a sute de disidenţi şi alegerea lui Aung San Suu Kyi ca deputat al opoziţiei.
Washingtonul a pus capăt în iulie majorităţii restricţiilor sale privind investiţiile în Myanmar, inclusiv în gaze şi petrol. Un nou ambasador este în post începând din iulie, o premieră după 22 de ani.
Aung San Suu Kyi se află la Washington începând de luni pentru o vizită de trei săptămâni în Statele Unite, unde, la fel ca în Europa în iunie, ea se bucură de o primire călduroasă.
Etichete:PRESEDINTELE USA BARACK OBAMA A PRIMIT-O MIERCURI PE OPOZANTA DIN MYANMAR AUNG SUU KYI IN BIROUL OVAL!
PREMIERUL PONTA:MA BUCUR CA SUNT TINTA LUI BASESCU!
Premierul Victor Ponta a susţinut miercuri seara că nici el, nici preşedintele Traian Băsescu nu vor trece peste opiniile negative pe care le au unul despre celălalt, punctând că se bucură că este ţinta preferată a acestuia.
„Din punct de vedere personal cred că nici dl Băsescu nu va trece peste opinia negativă asupra mea, nici eu în ceea ce-l priveşte pe dl Băsescu. Pe de altă parte, domnia sa este preşedinte, aşa cum este, chiar dacă oamenii au votat altceva, dar CCR l-a instalat în funcţie, eu sunt prim-ministru prin votul Parlamentului şi dacă pe 9 decembrie vom câştiga alegerile, cu atât mai mult prin legitimitatea dată prin vot fiecare dintre noi trebuie să-şi facă partea lui de atribuţii. În ceea ce mă priveşte nu am intrat niciodată şi nici nu am de gând să intru în atribuţiile preşedintelui, aici nu a fost nicio problemă că eu ca prim-ministru am vrut să mă fac preşedinte, însă preşedintele Băsescu a fost obişnuit de la Guvernul Tăriceanu, după aceea la Guvernul Boc şi Ungureanu să fie şi prim-ministru, ori asta nu i-am permis şi nici nu o să-i permit”, a declarat Ponta la România TV.
Premierul a afirmat că va colabora instituţional cu preşedintele Băsescu. „Este normal să fiu aşa. Eu mă bucur că sunt ţinta preferată a d-lui preşedinte Traian Băsescu. Dacă nu aş conta, probabil nu şi-ar pierde timpul cu mine”, a afirmat el.
Primul ministru a reamintit că a avut duminică o convorbire telefonică cu Traian Băsescu despre discuţiile de la Bruxelles şi a spus că va mai avea şi alte discuţii instituţionale cu şeful statului.
Ponta a precizat că în cazul discuţiilor de la Bruxelles Traian Băsescu poate vorbi despre Mecanismul de Cooperare şi Verificare şi de aderarea la Schengen, iar el în calitate de prim-ministru despre fonduri europene şi bugetul UE 2014-2020. „Dacă vorbim de Schengen în acest moment (…) singura opoziţie este a Germaniei. Aici dacă preşedintele Băsescu are o relaţie bună cu cancelarul Merkel sper să-i folosească această influenţă pentru a ridica opoziţia Germaniei, singura opoziţie”, a adăugat Ponta.
Etichete:PREMIERUL PONTA:MA BUCUR CA SUNT TINTA LUI BASESCU!
PREMIERUL PONTA: POSIBILITATEA CA BLAGA SA-SI REIA FUNCTIA DE PRESEDINTE AL SENATULUI AR FI”CEVA DE RAS!”
Premierul Victor Ponta a declarat miercuri că nu vede rostul contestării hotărârii de revocare a liderului democrat-liberal Vasile Blaga de la şefia Senatului, iar posibilitatea ca acesta să îşi reia funcţia i se pare „ceva de râs”, având în vedere că după alegerile din 9 decembrie legislativul va avea o altă componenţă şi conducere.
„Tot CCR, aceeaşi CCR, aceiaşi nouă judecători au spus foarte clar un lucru cu care eu sunt de acord, că acele hotărâri ale Parlamentului care afectează drepturi fundamentale, cum ar fi dreptul de vot sau retragerea cetăţeniei cuiva, acestea sunt supuse controlului de constituţionalitate şi asta e corect. Tot CCR a spus acum două luni că hotărârile cu caracter intern, de numiri de persoane, nu se atacă la Curte”, a spus Victor Ponta la RTV.
În plus, a adăugat el, posibilitatea ca foştii preşedinţi democrat-liberali ai Camerei Deputaţilor şi Senatului – Roberta Anastase şi Vasile Blaga – să-şi reia funcţiile este „de râs”. „Dincolo de această regulă din punct de vedere politic, că îşi reiau Blaga sau Anastase o lună funcţia cred că nu poate fi decât ceva de râs pentru cei de la PDL. Avem alegeri pe 9 decembrie. Noul parlament îşi va alege noii preşedinţi aparţinând majorităţii”, a punctat premierul.
El nu a exclus posibilitatea ca liderul liberal Crin Antonescu să îşi menţină funcţia de preşedinte al Senatului după scrutinul legislativ. „Este foarte posibil, dar nu ştiu dacă îşi doreşte acest lucru”, a adăugat Ponta, precizând că Antonescu nu vrut în mod special această funcţie.
În context, el şi-a exprimat speranţa ca în 2013 Constituţia să fie modificată, astfel încât să se evite situaţia în care CCR ia decizii contradictorii de la o zi la alta. „Au fost multe cazuri în care CCR şi-a încălcat propriile decizii şi atunci trebuie să fixăm lucrurile acestea în Constituţie, ca să nu mai rămână la interpretarea CCR”.
Ponta a mai spus că o revizuire a legii fundamentale în 2013 nu ar constitui „un atac” la preşedintele Traian Băsescu, având în vedere că acesta îşi termină mandatul în 2014.
Curtea Constituţională a decis miercuri că legea care aprobă ordonanţa de urgenţă referitoare la competenţele CCR este neconstituţională, după ce a admis sesizarea PDL.
Grupul senatorilor PDL a depus vinerea trecută, la Curtea Constituţională, o nouă sesizare cu privire la Hotărârea Parlamentului de revocare a lui Vasile Blaga din funcţia de preşedinte al Senatului. PDL a mai depus o sesizare pe tema revocării lui Blaga de la şefia Senatului, dar aceasta a fost respinsă de CCR.
Etichete:PREMIERUL PONTA:POSIBILITATEA CA BLAGA SA-SI REIA FUNCTIA DE PRESEDINGTE AL SENATULUI AR"FI CEVA DE RAS!"